Иван Станчев (полицай)
Иван Димитров Станчев е български полицай, автор на специализирани книги, студии и статии в областта на полицейското и военно дело. Преподавател в Академията на МВР.

Биография 
Роден в с. Шарково, Ямболска област. Завършва Висшето военно училище „Васил Левски“ (сега Национален военен университет) през 1983 г. и постъпва на служба в Гранични войски. През 1994 г. след конкурс е назначен за асистент във факултет „Полиция“ на Висшия институт за подготовка на офицери и научноизследователска дейност на МВР (сега Академия на МВР). През 2001 г. защитава докторска дисертация на тема „Организация и тактика за задържане на въоръжени извършители на престъпления“. През 2006 г. е избран за доцент. Преподава по „Оперативно бойна подготовка“, „Оперативно тактическа подготовка“, „Високорискови полицейски операции“, „Специална тактика“ (за Специализираните тактически звена на МВР), „Гранична тактика“.

Библиография 
 Високорискови полицейски операции С., 2013 г.
 Подготовка за оцеляване, С., 2012 г.
 Тактически действия нощем и при ограничена видимост, С., 2011 г., в съавторство с В. Николов и Св. Даргов
 Операция за обезвреждане на барикадирали се лица, С., 2008 г., в съавторство с В. Николов и С. Куртев
 Контратерористични рейдове С., 2007 г.
 Специална полицейска тактика, С., 2005 г.
 Тактически действия при високорискови ситуации С., 2003 г.
 Организация и тактика за задържане на въоръжени извършители на престъпления, С., 2002 г.
 Оперативно бойна подготовка, С., 2001 г. и др.

Външни препратки 
 Личен сайт на Иван Станчев посветена на специална тактика, антитероризъм и полицейска тактика 

Български полицаи
Хора от област Ямбол